**Slovenský zväz**

**Športového rybolovu**

**Andreja Kmeťa 314/20**

**010 01 Žilina**

**Zápisnica z výročného rozšíreného zasadnutia**

**športového odboru LRU-mucha zo dňa 18.01.2025**

Prítomných bolo 35 zástupcov družstiev s hlasovacím právom a členovia športového výboru: Michal Leibiczer, Peter Tomko, Jozef Gajdoš a Peter Alexovič.

Zasadnutie otvoril predseda športového odboru M. Leibiczer a predniesol návrh programu z pozvánky na zasadnutie, návrh programu bol jednohlasne odsúhlasený delegátmi ŠO a zasadnutie pokračovalo podľa určeného programu.

**Program**:

1. Otvorenie

2. Kontrola uznesení z výročného zasadnutia v roku 2024

3. Vyhodnotenie športovej činnosti v roku 2024

4. Prihlášky a registrácie pre rok 2025, nasadenie družstiev v roku 2025

5. Termínový kalendár súťaží pre rok 2025

6. Plán prípravy štátnej reprezentácie pre rok 2025, rozpočet, schválenie financovania

7. Aktualizácie predpisov a ich zapracovanie do aktuálnych predpisov

8. Členský a štartovný poplatok do SZŠR pre rok 2025

9. Plán práce na rok 2025

10.Potvrdenie trénerov pre roky 2025-2026

11. Voľba členov Konferencie 2025

12. Vzdelávanie Antidoping

13. Rôzne

14. Uznesenia, záver

**1. Otvorenie**

Zasadnutie otvoril predseda športového odboru M. Leibiczer a predniesol návrh programu, ktorí

prítomní zástupcovia jednohlasne schválili.

**2. Kontrola uznesení z výročného zasadnutia v roku 2024**

Športový odbor splnil v roku 2024 úlohy, ktoré vyplývali z plánu práce na rok 2024 a z prijatých uznesení z výročného zasadnutia.

**3. Vyhodnotenie športovej činnosti v roku 2024**

Správu o činnosti predniesol M. Leibiczer. V uplynulom období odbor pracoval v zložení: Ing. Michal Leibiczer (predseda), Ing. Peter Tomko, Ing. Peter Alexovič, Ing. Štefan Mlynarčík, Jozef Gajdoš. Predseda ŠO v správe zhodnotil priebeh súťaží 1.ligy, 2. ligy, Divízií A a B, Juniorskej ligy, MSR 2024 seniorov, MSR seniorov - jazero 2024, MSR 2024 juniorov a MSR juniorov - jazero 2024. Všetky súťaže prebehli bez väčších problémov a poďakoval organizáciám za ich usporiadanie. Reprezentačný tréner seniorov M. Benatinský predniesol správu o výsledkoch reprezentácie ŠO LRU – MUCHA na MS vo Francúzsku. P. Tomko predniesol správu o výsledkoch juniorskej reprezentácie sekcie LRU – MUCHA na MS v Českej republike.

**4. Prihlášky a registrácie pre rok 2025, nasadenie družstiev v roku 2025** Predseda športového odboru ďalej oboznámil prítomných s počtom družstiev prihlásených do jednotlivých súťaží v prvej a druhej lige ako aj v divíziách. Do 1.ligy sa prihlásilo 12 a do 2.ligy 12 družstiev a divíziách A a B bude zhodne po 9 družstiev. Juniorská liga bude mať 10 družstiev.

**5. Termínový kalendár a súťaže pre rok 2025**

Predseda športového odboru oboznámil prítomných s návrhom termínového kalendára. Návrh bol pripomienkovaný a odsúhlasený, konečný termínový kalendár bude zverejnený na webe www.lrumucha.sk.

**6. Plán prípravy štátnej reprezentácie na rok 2025**

nominácia na MS 2025 Česká republika (A reprezentácia):

pretekári: Šveda Kristián, Lukašík Igor, Hríbik Igor, Telúch Roman, Štempel Štefan

Náhradník:

nominácia na ME 2025 Taliansko (B reprezentácia):

pretekári: Lukáš HORSKÝ, Peter TOMKO, Štefan Kováč, Štefan Kohýľ, Mário Podmaník

Náhradník: Marián Hrenák

nominácia na MS juniorov 2025 USA IDAHO:

Alexandra Matisová, Michal Tropp, Andrej Mažári, Domonik Havko, Tomáš Želonka, Tomáš Letaši

Tréner: Milan Čubík

nominácia na MS Masters 2025 – Španielsko:

pretekári:

**7. Aktualizácie predpisov**

O návrhoch sa po plodnej diskusii hlasovalo. Návrhy, ktoré boli hlasovaním schválené, sú popísané nižšie. Budú zakomponované do pravidiel a platné od sezóny 2025.

**8. Členský poplatok do SZŠR – informácia**

Členský poplatok sa pre rok 2025 nemení, ostáva 5€, pre mládež, ženy a rozhodcov 0,10€.

**9. Plán práce na rok 2025**

Plán práce na rok 2025 bol prednesený vedúcim športového odboru.

**10. Potvrdenie trénerov pre roky 2025-2026**

Návrh na potvrdenie trénerov štátnej reprezentácie predniesol predseda športového odboru

**11. Voľba členov konferencie 2025**

Vo volebnom roku 2023 boli schválení delegáti na celé obdobie 2023-2027.

**12. Vzdelávanie Antidoping**

Predseda ŠO informoval o povinnosti členov SZŠR dodržiavať pravidlá antidopingu a neustále sa vzdelávať v oblasti antidopingu. Smernica aj vzdelávanie je zverejnené na webovej stránke SZŠR.

**13. Rôzne**

Prejednávali sa ďalšie návrhy organizácií na zmeny a doplnenie pravidiel LRU-mucha, ako aj návrhy na vylepšenie činnosti LRU-mucha. Modifikácie pravidiel sú popísané nižšie, boli schválené s tým, že budú zakomponované do pravidiel a platné od sezóny 2026.

**14. Uznesenia a záver**

Na záver zasadania predseda športového odboru M. Leibiczer zhrnul schválené výsledky zasadnutia a poďakoval delegátom za konštruktívny prínos.

**Uznesenia z výročného zasadnutia delegátov LRU – mucha konaného 18.1.2024 v Žiline:**

**Výročné zasadnutie ŠO LRU M berie na vedomie:**

1. správu o činnosti ŠO LRU- mucha za rok 2024
2. správu o činnosti a účasti z MS seniorov 2024 vo Francúzsku
3. správu o činnosti a účasti z MS juniorov 2024 v Českej republike
4. nasadenie družstiev LRU- mucha pre rok 2025

**Doporučuje:**

1. termínový kalendár súťaží družstiev a jednotlivcov v LRU- mucha na rok 2025
2. návrh garantov Rady SRZ a hlavných rozhodcov na jednotlivé súťaže družstiev a jednotlivcov na rok 2025 prerokovať so sekciou rozhodcov a uzatvoriť na zasadnutí sekcie
3. účasť reprezentácie seniorov A na MS v LRU- mucha v Českej republike,
4. účasť reprezentácie seniorov B na ME v LRU- mucha v Taliansku,
5. účasť juniorskej reprezentácie na MS v LRU- mucha v USA
6. účasť reprezentácie na MS Masters v LRU- mucha v Španielsku
7. organizáciám, ktoré chcú usporiadať preteky na vodnej nádrži Dedinky, aby zaslali včas žiadosť na Radu SRZ

**Ukladá výboru:**

1. zapracovať návrhy zmeny pravidiel a zverejniť ich na webe LRU - MUCHA
2. uviesť v termínovom kalendári, koľkými bodmi sú jednotlivé preteky bodované do RSM, rovnako aj charakter pretekov (rieka, jazero)
3. aktualizovať maticu pre určenie organizovania postupových súťaží družstiev
4. preveriť možnosť finančného príspevku pretekármi organizáciám, ktoré organizujú dlhodobé postupové súťaže a MSR

**Schvaľuje:**

1. plán práce ŠO na rok 2025
2. prevádzkovanie stránky www.lrumucha.sk pre pretekárov a športových priaznivcov
3. rebríček pretekárov RSM a rebríček kvalifikácie reprezentácie za rok 2024
4. juniorský rebríček pretekárov RSM za rok 2024
5. rebríček jazerných pretekárov RSJM za rok 2024
6. modifikáciu pravidiel LRU-M, ktorá bude zakomponovaná do pravidiel LRU-mucha a platná už pre sezónu 2025
7. Preteky Dedinky Open jar, Dedinky jeseň, Čierny Váh a Jazerný pohár- Svit budú v roku 2025 40 bodové.

8. Kvalifikačné preteky: Dedinky jar, Liptovský Lipeň, Bansko Bystrická muška a MSR Spišská nová Ves, nahradný pretek - Oravský lipeň

9. Všetkých zástupcov LRU - mucha na konferencii SZŠR : Leibiczer Michal, Alexovič Peter, Tomko Peter, Gajdoš Jozef, Benko Stanislav, Magdolen Peter, Bajzík Milan , náhradníci ( Matis Miroslav, Roth Martin, Teluch Roman)

10. potvrdenie trénerov reprezentácie:

- juniori Milan Čubík

- seniori Michal Benatinský

**Zapracovať návrhy zmeny pravidiel a zverejniť:**

**1 Návrh:** Všetky návrhy na zmenu pravidiel podané na VZ ŠO budú platné od budúceho roka (po posúdení vplyvu zmien na platné pravidlá)

**2 Návrh:** Návrhy ktoré budú poslané do konca novembra príslušného roka budú prejednané na VZ ŠO a môžu byť zakomponované od nasledujúceho kalendárneho roka

**3 Návrh:** Organizácie ktoré usporadúvajú jazerné preteky musia zabezpečiť pri nasadzovaní čerstvej ryby aby sa pustila minimálne 5 dní pred začatím pretekov.

Príklad: pondelok násada – v sobotu preteky

**4 Návrh:** Jožko Dauda z Dolného Kubína predniesol návrh na zapracovanie matice na dlhodobé postupové preteky

**5 Návrh:** Alex Bumbera podal návrh aby boli na všetkých juniorských pretekoch (poharovkách, ligách, MSR) vyhlasované prvé tri miesta aj v kategórii benjamín - to je juniori/ky mladší ako 15 rokov. Pre rok 2025 by do tejto kategórie patrili juniori/ky narodení v roku 2011 a vyššie. V prípade, že by sa junior/ka stal celkovým víťazom nejakého preteku bol by logicky vyhlásený v oboch kategóriách - ako celkový víťaz a aj najlepší do 15 rokov

**6 Návrh:** Roman Telúch podal návrh na usporiadanie jazerných Majstrovstiev Slovenska v ďalšom roku na vodnej nádrži VN Palcmanská Maša

Zapísal:

Predseda ŠO: Ing. Michal Leibiczer